स्वामी गोरखनाथ सरस्वती 8 दिन तक देंगे योग साधना का प्रशिक्षण
जैन भवन स्थित जैन दादाबाड़ी में बुधवार रात 8 बजे उच्च योग साधना शिविर शुरू हुअा। योग मित्र मंडल एवं दिव्य जीवन संघ के तत्वावधान में आयोजित 8 दिवसीय योग शिविर में स्वामी गोरखनाथ सरस्वती के मार्गदर्शन में योग आसनों को सिखाया जाएगा।
सरस्वती ने कहा कि योग साधना द्वारा मन व बुद्धि की चंचलता को स्थिर किया जा सकता है। योग साधना से मनुष्य का व्यक्तित्व निखरता है और मानसिक चैतन्यता आती है। उन्होंने लोगों से अपील करते हुए कहा कि इस योग शिविर में भाग लेकर बालक, बालिकाएं, महिलाएं व पुरूष सभी उच्च योग साधना के साथ ही संपूर्ण योग प्रशिक्षण, आसन, प्राणायाम, ध्यान, मुद्रा, बंध, षटकर्म, अजपाजप, योग निद्रा आदि का गहन व्यवहारिक एवं क्रियात्मक प्रशिक्षण प्राप्त कर सकते हैं। शिविर में पुरुष व महिलाएं सुबह 5 से 6.30 बजे दादा बाड़ी में, सुबह 7 से 8.30 सिटीजन क्लब, महिलाएं व बच्चे दादा बाड़ी में शाम 3.30 से 4.30 बजे व रात 8 से 9 बजे तक सभी वर्ग के लोग योग शिविर का लाभ ले सकते हैं।
संचालन शिखरचंद जैन एवं आभार प्रदर्शन मूलचंद सेठी ने किया। कार्यक्रम में एसपी दीपक झा, एसडीएम एसके गुप्ता, जीएम माइंस एके नाथ, सीएसपी भारतेन्दु द्विवेदी, टीआई ऐश्वर्य चंद्राकर, शहीद अस्पताल के डॉ. जाना उपस्थित, आयोजक मंडल के मुकेश सेठी, मुकेश अग्रवाल, राजेश पटेल, शेखर रेड्डी, प्रमोद जैन, सीएस पशीने, एस सिंह, विनीता गर्ग उपस्थित थे।
hin_Deva hin_Deva hin_Deva bho_Deva